User:Sudarshan kv/sandbox

'''ಹೆಣ್ಣು ಮಕ್ಕಳ ಶಿಕ್ಷಣ ಮತ್ತು ಸಾಮಾಜಿಕ ಸವಾಲುಗಳು. '''

೩೭ ವರ್ಷ ಶಿಕ್ಷಕ ವೃತ್ತಿ ಅನುಭವ ಹಾಗು ಸಮಾಜದ ಹಲವಾರು ಸವಾಲುಗಳನ್ನು ಎದುರಿಸುತ್ತಿರುವ ಹೆಣ್ಣು ಮಕ್ಕಳ ಹಾಗು ಪಾಲಕರ ಹಿಮ್ಮಾಹಿತಿಯ ಆಧಾರದಲ್ಲಿ ಈ ವರದಿಯನ್ನು ಸಿದ್ಧಪಡಿಸಿರುತ್ತೇನೆ ಹದಿ ಹರಿಯದ ವಯಸ್ಸಿನ ಹೆಣ್ಣುಮಕ್ಕಳು ಶಾಲೆಗೆ ಸರಿಯಾಗಿ ಬಾರದಿದ್ದರೆ, ಕಲಿಯದಿದ್ದರೆ ಸಹಜವಾಗಿ ಶಿಕ್ಷಕರು ಅವರನ್ನು ಅಪರಾದಿಗಳಂತ್ತೆ ನೋಡುವ ಪರಿಪಾಠವನ್ನು ಬೆಳೆಸಿಕೊಂಡಿರುತ್ತಾರೆ, ಆದರೆ ಈ ತಪ್ಪುಗಳನ್ನು ಮಾಡುವ ಹದಿಹರಿಯದ ಹೆಣ್ಣುಮಕ್ಕಳು ತಾವು ಅನುಭವಿಸುವ ಸಂಕಷ್ಟಗಳನ್ನು ಸುಲಭವಾಗಿ ಶಿಕ್ಷಕರ ಜೊತೆ ಹಂಚಿಕೊಳ್ಳುವುದಿಲ್ಲ ಇದರಿಂದ ಅನೇಕ ಮಕ್ಕಳ ಕಷ್ಟಗಳು ಬೆಳಕಿಗೆ ಬರದೇ ಚಿವುಟಿಹೋಗುತ್ತವೆ ಇವುಗಳನ್ನು ಸೂಕ್ಷ್ಮವಾಗಿ ಗಮನಿಸಿದ ನಾನು ಇಂತಹ ಮಕ್ಕಳ ಸಮಸ್ಯೆಗಳನ್ನು ಅರಿಯುವ ಪ್ರಯತ್ನ ಮಾಡಿ ಸಫಲನಾಗಲಿಲ್ಲ. ಈ ವಿಷಯವನ್ನು ಹಲವಾರು ವ್ಯಕ್ತಿಗಳಜೊತೆ ಪರಿಹಾರಕ್ಕಾಗಿ ಚರ್ಚಿಸಿದಾಗ ಅವರ ಸಲಹೆಗಳು ಫಲ ನೀಡಲಿಲ್ಲ. ಕಳೆದ ಸಾಲಿನಲ್ಲಿ ನಮ್ಮ ಶಾಲೆಗೆ ಮಾಧ್ಯಮ್ ಸಂಸ್ಥೆಯಿಂದ ಜನನಿ ಎಂಬ ಸಮಾಜ ಸೇವಕಿಯು ನಮ್ಮ ಶಾಲೆಗೆ ಬಂದಾಗ ಅವರ ಬಳಿ ಈ ವಿಷಯ ಪ್ರಾಸ್ಥಾಪಿಸಿದಾಗ ಇವರು ಶಾಲೆಯ ಕೆಲವು ಮಕ್ಕಳನ್ನು ಪ್ರತ್ಯೇಕವಾಗಿ ಕೋನ್ಸೆಲ್ಲಿಂಗ್ ನಡೆಸಿದಾಗ ಸುಮಾರು ಮುರು ನಾಲಕ್ಕು ಸುತ್ತಿನ ಪ್ರಯತ್ನದಲ್ಲಿ ಈ ಮಕ್ಕಳು ತಾವು ಎದುರಿಸುತ್ತಿರುವ ಈ ಕೆಳಕಂಡ ಸಮಸ್ಯೆಗಳನ್ನು ಹಂಚಿಕೊಳ್ಳುತ್ತಾರೆ.

•	ಬಹುತೇಕ ಕೊಳಚೆ ಪ್ರದೇಶಗಳಲ್ಲಿ ಒಂದೇ ಕೊಠಡಿಯಲ್ಲಿ ವಸ ಮಾಡುವುದರಿಂದ ಶಾಲೆಗೆ ಬರುವಾಗ ಬಟ್ಟೆ ಬದಲಾಯಿಸಲು ತೀರಾ ಮುಜಗರವನ್ನು ಅನುಭವಿಸಬೇಕಾಗುತ್ತದೆ.

•	ಕೊಳಚೆ ಪ್ರದೇಶದ ಬಳಿ ಇರುವ ಶೌಚಾಲಯವನ್ನು ಬಳಸಲು ಬಂದಾಗ ಕಿಡಿಗೇಡಿಗಳು ತೊಂದರೆ ಮಾಡುವುದರಿಂದ ಯಾತನೆಯನ್ನು ಅನುಭವಿಸುತ್ತಾರೆ.

•	ಇವರಿಗೆ ಬಟ್ಟೆ ತೊಳೆಯಲು ಶೌಚಾಲಯಬಳಿಯ ಜಾಗ ಬಳಸಲು ಹೋದಾಗಲೂ ಕಿಡಿಗೇಡಿಗಳ ತೊಂದರೆಗಳನ್ನು ಎದುರಿಸುತ್ತಾರೆ

•	ಮನೆಯಲ್ಲಿ ಕೌಟುಂಬಿಕ ಸವಾಲುಗಳು (ಕುಡಿತ, ಜಗಳ, ಇತ್ಯಾದಿ ) ಸವಾಲುಗಳಿಂದ ಮಾನಸಿಕವಾಗಿ ದುರ್ಬಲರಾಗಿರುತ್ತಾರೆ

•	ಶಾಲೆಗೆ ಬರುವಾಗ ಹೋಗುವಾಗ ಕೆಲವು ಯುವಕರು ಇವರನ್ನು ಕೀಟಲೆ ಮಾಡುವ ಹವ್ಯಾಸವನ್ನು ಬೆಳೆಸಿಕೊಂಡಿರುತ್ತಾರೆ

ಈ ರೀತಿಯ ಮೇಲಿನಂತೆ ಹದಿಹರಿಯದ ಹೆಣ್ಣುಮಕ್ಕಳು ಮಾನಸಿಕ ಸಾಮಾಜಿಕವಾಗಿ ದುರ್ಬಲರಾಗಿ ಶಾಲೆಗೆ ಬಂದಾಗ

•	ಶುಚಿಯಾದ ಬಟ್ಟೆ ತೊಡಲಿಲ್ಲ

•	ವ್ಯಯುಕ್ತಿಕವಾಗಿ ಸ್ವಚ್ಛವಾಗಿರುವುದಿಲ್ಲ (ಹಲ್ಲು, ಸ್ನಾನ, ಉಗುರು, ಇತ್ಯಾದಿ)

•	ಗೃಹ ಪಾಠ ಮಾಡಿರುವುದಿಲ್ಲ

•	ಸರಿಯಾಗಿ ಓದುವುದಿಲ್ಲ ಬರೆಯುವುದಿಲ್ಲ,

•	ಲವಲವಿಕೆಯಿಂದ ತರಗತಿಯಲ್ಲಿ ಇರುವುದಿಲ್ಲ

ಇತ್ಯಾದಿ ಕಾರಣಗಳಿಂದ ಶಾಲೆಯಲ್ಲಿಯೂ ಈ ಮಗು ಶಿಕ್ಷೆಗೆ ಒಳಪಡುವುದರಿಂದ ಮಾನಸಿಕವಾಗಿ ಕುಗ್ಗಿ ಹೋಗಿ ತನ್ನ ಸಮಸ್ಯೆಗಳಿಗೆ ನೈಜ ಪರಿಹಾರ ಸಿಗುವುದಿಲ್ಲ ಎಂದು ಭಾವಿಸಿ ತನ್ನ ನೋವನ್ನು ಯಾರಿಗೂ ಹಂಚಿಕೊಳ್ಳಲು ಮುಂದೆ ಬರುವುದಿಲ್ಲ ಈ ಮೇಲಿನ ದತ್ತಾಂಶಗಳನ್ನು ಪಡೆದ ನಾವು ನೈಜ ಪರಿಹಾರಕ್ಕೆ ಚಿಂತಿಸಲಾಗಿ ನಮಗೆ ಕಂಡುಬಂದ ಪರಿಹಾರವೇನೆಂದರೆ ಮೇಲಿನ ಪರಿಸರದಲ್ಲಿನ ಮಗುವಿಗೆ ಶಾಲೆಯಲ್ಲಿ ನವೋದಯ ಜವಾಹರ್ ಶಾಲೆಗಳ ಮಾದರಿಯಂತೆ ಸಮಾಜಕಲ್ಯಾಣ ಇಲಾಖೆಯ ಸಹಕಾರದಲ್ಲಿ ವಸತಿ ನಿಲೆಯಗಳನ್ನು ಪ್ರಾರಂಭಿಸಿ ಇವುಗಳನ್ನು ಉನ್ನತೀಕರಿಸಲು MNC ಕಂಪನಿಗಳ ಸಹಕಾರ ಪಡೆಯಬಹುದಾಗಿಗೆ ಉದಾಹರಣೆಗೆ EMBASSY group ,rotary, ಲಯನ್ಸ್ ಕ್ಲಬ್, ಇತ್ಯಾದಿ. ಇಂತಹ ಶಾಲಾ ಹಂತದ ವಸತಿ ನಿಲಯಗಳನ್ನು ನಿರ್ವಹಿಸಲು ಉತ್ತಮ NGO ಗಳಿಗೆ ನೀಡಬಹುದಾಗಿಗೆ ಎಂಬ ಪರಿಹಾರ ಕಂಡುಕೊಂಡು ನಮ್ಮ ಶಾಲೆಯಲ್ಲಿ ಅಳವಡಿಸಲು ಪರ್ಯತ್ನಮುಖಿಗಳಾಗಿದ್ದೇವೆ.